**Idősbarát Önkormányzat Díj Pályázat**

Az önkormányzatok idősügyi feladatai ellátásának elismerése céljából idén 17. alkalommal adott ki **Idősbarát Önkormányzat Díj pályázati felhívást az emberi erőforrások minisztere és a belügyminiszter**. A Hivatalos Értesítő 2020. évi 25. számában jelent meg az Idősbarát Önkormányzat Díj 2020. évi felhívása.

A díjat pályázat útján azok a helyi önkormányzatok nyerhetik el, amelyek megvalósítják az Idősbarát Önkormányzat Díj alapításáról és adományozásáról szóló 58/2004. (VI. 18.) ESZCSM-BM együttes rendeletben meghatározott követelményeket.

A pályázat beküldésére az élet- és vagyonbiztonságot veszélyeztető tömeges megbetegedést okozó humánjárvány miatt ebben az évben hosszabb idő áll rendelkezésre. **Beküldési határidő: 2020. szeptember 10. (csütörtök) 23 óra 59 perc.**

A pályázati dokumentáció elérhető: itt