# Értékelési szempontok

az emberi erőforrások minisztere és a belügyminiszter  
közös pályázati felhívásához  
a 2020. évi Idősbarát Önkormányzat Díj elnyerésére

1. **Formai értékelési szempontok**

|  |  |
| --- | --- |
|  | **Formai értékelési szempontok** |
| 1. | A pályázó magyarországi helyi önkormányzat. |
| 2. | A pályázó hiánytalanul kitöltötte a Pályázati űrlapot, és – a kiírásban foglaltaknak megfelelően – aláírásával, bélyegzőjével hitelesítette azt. |
| 3. | A pályaművet pdf **és** doc/docx formátumban határidőre benyújtották. |

Szakmai értékelésre csak az a pályamű kerülhet, amely formai szempontból elfogadható, vagyis az I. pontban felsorolt összes szempontnak megfelel.

1. **Tartalmi értékelési szempontok**

|  |  |  |
| --- | --- | --- |
|  | **Tartalmi értékelési szempontok** | **Az adható pontszám** |
| 1. | Idősügyi alapelvek, stratégiák, koncepciók | Max.  5 pont |
| 2. | Igényfelmérés az önkormányzati döntéseket megelőzően | Max.  5 pont |
| 3. | A vállalt többletfeladatok értékelése, különös tekintettel az egyedi, ötletes, újszerű, költségkímélő megoldások, átültethető jó gyakorlatok megvalósítására | Max.  35 pont |
| 4. | Kortárs önkéntesek bevonása az idős korosztály közösségi, kulturális részvétele, életminőségének általános javítása érdekében. | Max.  25 pont |
| 5. | Az idős lakosság számára fontos információkhoz való hozzáférés biztosítása | Max.  5 pont |
| 6. | Az elért eredmények és az önkormányzati tevékenységek hatása az idősekre, a helyi közösségre, a motiválás eszközei | Max.  5 pont |
| 7. | A pályázó tervei a pénzjutalom felhasználására nyertes pályázat esetén | Max.  5 pont |
| **Összesen:** | | **Max.**  **85 pont** |
| **Plusz pontok** | |  |
| 8. | Együttműködés időseket segítő, támogató civil szervezetekkel, idősek szerveződéseivel, idősügyi tanács működtetése | Max.  3 pont |
| 9. | **A településen az Országos Gyalogló Idősklub (OGYIK) hálózathoz csatlakozott gyaloglóklub működik** | Max.  3 pont |
| 10. | A településen Alzheimer Café működik, azt az önkormányzat támogatja | Max.  3 pont |
| 11. | Részvétel a Digitális Jólét Program Idősügyi Infokommunikációs Modellprogramban | Max.  3 pont |
| 12. | Idősügyi referenst alkalmaz | Max.  3 pont |
| **Összesen:** | | **Max.**  **100 pont** |

**Abban az esetben, ha a pályázat az egyes pontoknál megadott terjedelmet túllépte, a pontszámból 3 pont levonásra kerül.**

1. **Az értékelés menete**

A beérkező pályaművek regisztrálását, formai értékelését az Emberi Erőforrások Minisztériumának Idősbarát Önkormányzat Díj pályázat lebonyolításáért felelős szervezeti egysége végzi.

A pályázatok tartalmi értékelését az Idősbarát Önkormányzat Díj Bizottság (a továbbiakban: Bizottság) végzi. A Bizottság összetételét az Idősbarát Önkormányzat Díj alapításáról és adományozásáról szóló 58/2004. (VI. 18.) ESzCsM-BM együttes rendelet szabályozza.

A Bizottság minden tagja pontoz az értékelési szempontok szerint, és a pályázó összes pontszámát a tagok által adott pontszámok átlaga adja. A Bizottság ennek alapján javaslatot tesz az emberi erőforrások minisztere és a belügyminiszter részére a díjazandó önkormányzatokra. A miniszterek együttesen döntenek a Rendeletben meghatározott számú pályaművek díjazásáról.

Az eredményhirdetésre és díjátadásra az Idősek Világnapjához kapcsolódóan kerül sor. **Az eredményhirdetést megelőzően a Díj odaítélésének eredményéről tájékoztatás nem adható.**